Valoa aamuherätyksiin sarastusvalolla - VerteksiVerteksi
← Web-sovelluksen käyttöliittymän prototypointi Cable Open! -viikonloppu 18.-21.9.2009 →
Syksyn ja synkkien aamujen lähestyessä on taas aika vetää virtapiuha yöpöydällä kesän ”talvehtineesta” Philipsin Wake-up Lightista sähköpistokkeeseen ja herätä valon sarastukseen. Kevään ja kesän valoisina aamuina ei sarastusvalolla ole juuri virkaa, mutta vajaa vuosi sitten ostamani Philipsin sarastusvalo herättää mukavasti talven pimeisiin aamuihin. Vaikka virkeyttä on hieman hankala mitata, on ainakin henkisesti mukavampaa herätä valoisaan hetkeen, kuin perinteisen herätyskellon pirinään pimeässä. Talven pimeydessä pienikin lisävalo on plussaa.
Sarastusvalon periaate on valon voimistuminen hitaasti kohti määritettyä kirkkautta 30 minuuttia ennen asetettua herätysaikaa, jonka avulla elimistö herää pehmeämmin kuin perinteiseen shokkiherätykseen. Tuotekuvauksen mukaan ”Valo osuu silmiin ja vaikuttaa positiivisesti energiahormoneihin ja valmistelee hellävaraisesti elimistöä heräämiseen”. Maksimissaan 300 luksin valotehon lisäksi herätyksen tueksi saa linnun laulua, viidakon ääniä, tuulen suhinaa, merkkiäänen tai radion, joka onkin toiminut ihan hyvin, vaikka kuuluvuuden osalta joutuukin piuhaa virittelemään. Herätysääni voimistuu hiljaksiltaan, joten keskelle rokkikonserttia ei tarvitse säpsähtää. Valossa on lisäksi uniajastin, jolloin esimerkiksi valoa tai radiota voi käyttää ennen nukkumista halutun ajan.
Artikkeli on julkaistu sunnuntaina 13. syyskuuta 2009 kello 21.24. This entry was posted in vekottimet and tagged kellot, lamput, vekottimet by Marko. Bookmark the permalink.
2 thoughts on “Valoa aamuherätyksiin sarastusvalolla”
Marko on syyskuu 15, 2009 at 21:39 said:
Sen mitä omista kokemuksistani voin sanoa, tuntuu valon teho ”heikommalta”, jos on sattunut kääntämään kylkeä ja pään valosta pois. Tietenkin valaiseehan se silti aika hyvin ja viimeistään radio herättää, mutta luulisi että tällöin tehokkain vaikutus jäisi saavuttamatta.
Jasmo on syyskuu 15, 2009 at 09:18 said: